# ที่ มท 0815.4/ ว กรมส่งเสริมการปกครองท้องถิ่น

###### ถนนนครราชสีมา เขตดุสิต กทม. 10300

กันยายน ๒๕๖4

เรื่อง แนวทางการประเมินประสิทธิภาพและประสิทธิผลการปฏิบัติงานของเจ้าหน้าที่วิเคราะห์และติดตาม ประเมินผลแผนพัฒนาท้องถิ่น (จนท.วถ.) ตามโครงการจัดทำระบบสารสนเทศการบริหารจัดการเพื่อ  
 การวางแผนและประเมินผลการใช้จ่ายงบประมาณขององค์กรปกครองส่วนท้องถิ่น ปีงบประมาณ พ.ศ. 2565

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0815.4/ว 1884 ลงวันที่ 31 สิงหาคม 2564

สิ่งที่ส่งมาด้วย 1. แนวทางการให้คะแนนเพื่อประเมินประสิทธิภาพและประสิทธิผลฯ จำนวน 1 ชุด

2. แบบประเมินประสิทธิภาพและประสิทธิผลการปฏิบัติงานฯ จำนวน 1 ชุด

3. แบบสรุปข้อมูลและผลการประเมินประสิทธิภาพและประสิทธิผลฯ จำนวน 1 ชุด

ตามที่กรมส่งเสริมการปกครองท้องถิ่น แจ้งให้เตรียมดำเนินการจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น (จนท.วถ.) ปฏิบัติงาน ณ สำนักงานส่งเสริมการปกครองท้องถิ่นจังหวัด ภายหลังจากที่สัญญาหรือข้อตกลงจ้างสิ้นสุดลง ในวันที่ 30 กันยายน 2564   
โดยให้ดำเนินการจ้างตามแนวทางที่คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐกำหนด ความละเอียดตามที่แจ้งแล้ว นั้น

กรมส่งเสริมการปกครองท้องถิ่นพิจารณาเห็นว่า เพื่อให้การดำเนินงานโครงการดังกล่าว  
เป็นไปด้วยความเรียบร้อย ขอให้จังหวัดแจ้งสำนักงานส่งเสริมการปกครองท้องถิ่นจังหวัด ดำเนินการประเมินประสิทธิภาพและประสิทธิผลการปฏิบัติงานของเจ้าหน้าที่วิเคราะห์และติดตามประเมินผลแผนพัฒนาท้องถิ่น (จนท.วถ.) ที่ปฏิบัติงาน ณ สำนักงานส่งเสริมการปกครองท้องถิ่นจังหวัดทุกคน โดยพิจารณาจากผลการปฏิบัติงานที่ได้รับมอบหมายหรือรับผิดชอบ และให้ส่งแบบสรุปข้อมูลและผลการประเมินประสิทธิภาพฯ พร้อมสำเนา  
ผลการประเมินประสิทธิภาพฯ และรายชื่อเจ้าหน้าที่/ข้าราชการผู้ควบคุมการปฏิบัติงานของเจ้าหน้าที่วิเคราะห์และติดตามประเมินผลแผนพัฒนาท้องถิ่น (จนท.วถ.) ให้กรมส่งเสริมการปกครองท้องถิ่น **ภายในวันที่   
15 กันยายน 2564** รายละเอียดปรากฏตามส่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานติดตามประเมินผล

โทร. ๐ ๒241 9000 ต่อ 1410 / โทรสาร ๐ ๒๒43 7533